ΓΡΑΠΤΗ ΕΡΩΤΗΣΗ P-0458/02

υποβολή: Jean-Maurice Dehousse (PSE) προς την Επιτροπή

(14 Φεβρουαρίου 2002)

Θέμα: Άρθρο 23 της οδηγίας 97/67/ ΕΕ σχετικά με τις ταχυδρομικέςπηρεσίες

Σύμφωνα με το άρθρο 23 της οδηγίας 97/67/ΕΕ(1) σχετικά με τους κοινούς κανόνες για την ανάπτυξη της εσωτερικής αγοράς των ταχυδρομικώνπηρεσιών της Κοινότητας και τη βελτίωση της ποιότητας των παρεχομένωνπηρεσιών, η Επιτροπή όφειλε ναποβάλει στο Ευρωπαϊκό Κοινοβούλιο και στο Συμβούλιο το αργότερο μέχρι την 31η Δεκεμβρίου 2000 έκθεση για την εφαρμογή της εν λόγω οδηγίας, όπου θα συμπεριλαμβάνονταν κυρίως οι αναγκαίες πληροφορίες για την εξέλιξη των κοινωνικών πτυχών του τομέος αυτού, και ιδίως της απασχόλησης.

Μια τέτοια έκθεση που αφορά πιο συγκεκριμένα τις προαναφερθείσες πτυχές δεν έχει μέχρι σήμερα διαβιβασθεί στο Ευρωπαϊκό Κοινοβούλιο. Εντούτοις, οι σχετικές εργασίες βρίσκονται εν εξέλιξει. Πάντως φαίνεται ότι η Επιτροπή δεν έχει δώσει συνέχεια στο αίτημα της Επιτροπής Κοινωνικού Ευρωπαϊκού Διαλόγου (CDS) στον τομέα των ταχυδρομείων που ζητεί να εμπλακεί ενεργά στις εργασίες αυτές.

Υπενθυμίζοντας ότι το ψήφισμα του Ευρωπαϊκού Κοινοβουλίου σχετικά με την ανακοίνωση της Επιτροπής για τις Υπηρεσίες κοινής ωφέλειας στην Ευρώπη που εγκρίθηκε στις 13 Νοεμβρίου 2001 κρίνει απαραίτητο να αναπτυχθούν πολυφωνικές και πολύπλευρες διαδικασίες αξιολόγησης του τρόπου με τον οποίο εκτελείται η αποστολή που έχουν οιπηρεσίες κοινής ωφέλειας και φρονεί ότι, λαμβάνονταςπόψη τα έως τώρα επιτεύγματα και προβλήματα της ελευθέρωσης σημαντικών τομέωνπηρεσιών, πρέπει να αξιολογηθούν καλύτερα οι επιπτώσεις στην κοινωνική και εδαφική συνοχή προτού αποφασισθεί, εάν χρειάζεται, να συνεχισθεί ενεργά η απελευθέρωση που έχει ξεκινήσει στον τομέα των ταχυδρομικώνπηρεσιών, μπορεί να αναφέρει η Επιτροπή για ποιο λόγο αρνείται τη διαβούλευση και την ενεργό συμμετοχή των κοινωνικών εταίρων του τομέα που είναι οργανωμένοι σε ευρωπαϊκού επίπεδο και με ποιο τρόπο μπορεί να διασφαλίσει χωρίς αυτούς τη διαφάνεια των σχετικών εργασιών καθώς και τόσο την καταλληλότητα όσο και την αντικειμενικότητα των πληροφοριών που συλλέγονται ήποβάλλονται.

(1) ΕΕ L 15 της 21.1.1998, σελ. 14.

Απάντηση του κ. Bolkestein εξ ονόματος της Επιτροπής

(7 Μαρτίου 2002)

Όπως ορθώς αναφέρει ο αξιότιμος βουλευτής, οι εργασίες προετοιμασίας της έκθεσης για την εφαρμογή της οδηγίας 97/67/ΕΚ(1) βρίσκονται σε εξέλιξη σύμφωνα με τις διατάξεις του άρθρου 23 της οδηγίας. Η εν λόγω έκθεση περιλαμβάνεται στο πρόγραμμα εργασίας της Επιτροπής για το έτος 2002.

Στο πλαίσιο της προετοιμασίας της εν λόγω έκθεσης, έχουν ήδη ολοκληρωθεί από εξωτερικούς συμβούλους τρεις μελέτες.

Για κάθε μία από αυτές, η Επιτροπή μερίμνησε για την όσο το δυνατό ενεργότερη συμμετοχή και διαβούλευση των αντιπροσωπευτικών κοινωνικών εταίρων (καθώς και όλων ενδιαφερομένων μερών του κλάδου) σε ευρωπαϊκό επίπεδο, ακολουθώντας την ακόλουθη διαδικασία:

- συμμετοχή σε ειδική συνάντηση εργασίας κατά την έναρξη των μελετών για τη συζήτηση των όρων αναφοράς καθώς και της μεθοδολογίας που πρότειναν οι σύμβουλοι·

- άμεσες επαφές με τους συμβούλους κατά τη διάρκεια εκτέλεσης των μελετών (ερωτηματολόγια, συνεντεύξεις, δυνατότητα πραγματοποίησης άμεσων συνεισφορών ανά πάσα στιγμή)·

- συμμετοχή σε επιστημονική συνάντηση εργασίας για την παρουσίαση και τη συζήτηση του σχεδίου τελικής έκθεσης (προϋπόθεση για την αποδοχή της τελικής έκθεσης από την Επιτροπή) ·

- ενημέρωση καθόλη τη διάρκεια της διαδικασίας των συνόδων ολομελείας της Επιτροπής Κοινωνικού Διαλόγου (CDS) του ταχυδρομικού τομέα και παρουσίαση των αποτελεσμάτων στην εν λόγω επιτροπή.

Τέλος οι εκθέσεις μελετών πέραν του ότι διατέθηκαν στο Διαδίκτυο στάλθηκαν και στους αντιπροσωπευτικούς κοινωνικούς εταίρους του κλάδου σε ευρωπαϊκό επίπεδο καθώς και σταπόλοιπα ενδιαφερόμενα μέρη.

Εξάλλου, βρίσκεταιπό εκπόνηση και μία άλλη μελέτη που αφορά τις τάσεις σε θέματα απασχόλησης στον ευρωπαϊκό ταχυδρομικό τομέα, για την οποία εφαρμόζεται ήδη η προαναφερόμενη διαδικασία. Ωστόσο, δεδομένης της ιδιαίτερης σημασίας που έχει η εν λόγω μελέτη για τους κοινωνικούς εταίρους και για τον κλάδο γενικότερα, η διαδικασία αυτή ενισχύθηκε με τη διοργάνωση μίας συμπληρωματικής επιστημονικής συνάντησης εργασίας για τη συζήτηση των ενδιάμεσων αποτελεσμάτων αμέσως μετά την ολοκλήρωση της πρώτης φάσης συλλογής πληροφοριών.

(1) Οδηγία 97/67/ΕΚ του Ευρωπαϊκού Κοινοβουλίου και του Συμβουλίου της 15ης Δεκεμβρίου 1997 σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικώνπηρεσιών και τη βελτίωση της ποιότητας των παρεχομένωνπηρεσιών, ΕΕ L 15 της 21.1.1998.